Αντρίι Παρουμπίι

Ο **Αντρίι Βολοντιμίροβιτς Παρουμπίι** (, 31 Ιανουαρίου 1971 - 30 Αυγούστου 2025) ήταν Ουκρανός πολιτικός ο οποίος είχε διατελέσει πρόεδρος της Βερχόβνα Ράντα, του ουκρανικού κοινοβουλίου, από τις 14 Απριλίου 2016. Ο Παρουμπίι ήταν δημοφιλής πολιτικός στην χώρα του, ενώ οι πολιτικές του ρίζες είναι στον νεοναζιστικό και υπερεθνικιστικό χώρο. Στην συνέχεια μετέβη σε μία πιο συστημική πορεία, μετέχοντας σε διάφορα κόμματα κυρίως της δεξιάς και της κεντροδεξιάς, διατηρώντας όμως παράλληλα τις θέσεις του οι οποίες διακρίνονταν από έντονο αντικομμουνισμό και αντιρωσισμό. 

Διετέλεσε στο παρελθόν γραμματέας του Συμβουλίου Εθνικής Ασφάλειας και Άμυνας της Ουκρανίας, καθώς είχε αναλάβει ηγεσία των αντικυβερνητικών διαδηλώσεων και της ανατροπής της κυβέρνησης Γιανουκόβιτς το 2014, μέχρι την παραίτησή του στις 7 Αυγούστου 2014.

## Βιογραφία
Στα χρόνια που οδήγησαν στην ουκρανική ανεξαρτησία το 1991, ο Παρουμπίι ήταν ακτιβιστής υπέρ της ανεξαρτησίας και συνελήφθη για την οργάνωση συλλαλητηρίου που πραγματοποιήθηκε χωρίς άδεια, το 1989. 

Το 1991 ίδρυσε το ριζοσπαστικά εθνικιστικό και νεοναζιστικό Κοινωνικο-Εθνικό Κόμμα της Ουκρανίας μαζί με τον Ολέχ Τιάχνιμποκ,. Σύμφωνα με το *Jewish Chronicles*, η ιδεολογία του κόμματος ήταν βασισμένη στα πρότυπα της ιδεολογίας του Αδόλφου Χίτλερ. Από το 1998 έως το 2004 ο Παρουμπίι ήταν επικεφαλής του υπερεθνικιστικού και αντι-ρωσικού παραστρατιωτικού οργανισμού του ΚΕΚΟ, του Πατριώτη της Ουκρανίας. Ο Παρουμπίι έφυγε από αυτούς τους οργανισμούς το 2004.

Ο Παρουμπίι οδήγησε την «Πορτοκαλί Επανάσταση» το 2004. Στις κοινοβουλευτικές εκλογές του 2007 εξελέγη στο ουκρανικό κοινοβούλιο μέσω του συνδυασμού Μπλοκ Λαϊκής Αυτοάμυνας-Η Ουκρανία Μας. Στη συνέχεια έγινε μέλος της αναπληρωματικής ομάδας που θα γίνει αργότερα το κόμμα Για την Ουκρανία!. Ο Παρουμπίι παρέμεινε με το η Ουκρανία Μας και έγινε μέλος του πολιτικού της συμβουλίου.

Τον Φεβρουάριο του 2010 ο Παρουμπίι ζήτησε από το Ευρωπαϊκό Κοινοβούλιο να επανεξετάσει την αρνητική αντίδρασή του στην απόφαση του πρώην προέδρου της Ουκρανίας Βίκτορ Γιουστσένκο να απονείμει τον τίτλο του Ήρωα της Ουκρανίας στον συνεργάτη του Τρίτου Ράιχ Στεπάν Μπαντέρα, ηγέτη της Οργάνωσης Ουκρανικών Εθνικιστών.

Στις αρχές Φεβρουαρίου του 2012 ο Παρουμπίι άφησε το κόμμα *Η Ουκρανία Μας* επειδή «οι απόψεις τους απέκλιναν». Το 2012 επανεξελέγη στο κοινοβούλιο στον κομματικό κατάλογο της «Πατρίδας».

Από τον Δεκέμβριο του 2013 έως τον Φεβρουάριο του 2014 ο Παρουμπίι ήταν διοικητής του Euromaidan. Διετέλεσε συντονιστής του εθελοντικού σώματος ασφαλείας για τους συμβατικούς διαδηλωτές. Στη συνέχεια διορίστηκε Γραμματέας του Εθνικού Συμβουλίου Ασφαλείας και Άμυνας της Ουκρανίας. Ο διορισμός αυτός εγκρίθηκε από τον (τότε) νέο πρόεδρο της Ουκρανίας Πέτρο Ποροσένκο στις 16 Ιουνίου 2014.

Ως Γραμματέας του Συμβουλίου Εθνικής Ασφάλειας και Άμυνας, ο Παρουμπίι θεωρούσε την επιχείρηση "αντιτρομοκρατική", κατά των φιλορώσων αυτονομιστών στην ανατολική Ουκρανία.
αριστερά|μικρογραφία|Στο Βερχόβνα Ράντα το 2015Ο Παρουμπίι παραιτήθηκε από τη θέση του Γενικού Γραμματέα του Συμβουλίου Εθνικής Ασφάλειας και Άμυνας στις 7 Αυγούστου 2014. Αρνήθηκε να πει γιατί λέγοντας ότι «πιστεύω ότι είναι απαράδεκτο να σχολιάσω την παραίτησή μου σε μια εποχή πολέμου» και «θα συνεχίσει να στηρίζει το μέτωπο, κυρίως ως εθελοντής στα τάγματα». Ο Πρόεδρος Ποροσένκο υπέγραψε διάταγμα που επιβεβαίωσε την απόλυση του Παρουμπίι την ίδια ημέρα. Η RT δήλωσε ότι τα τοπικά μέσα ενημέρωσης δήλωσαν ότι ο Παρουμπίι παραιτήθηκε αφού του διατάχθηκε να δηλώσει κι'άλλη κατάπαυση του πυρός στη νοτιοανατολική Ουκρανία, αλλά αρνήθηκε να το πράξει.

Το Σεπτέμβριο του 2014 ο Παρουμπίι έγινε ιδρυτικό μέλος του ριζοσπαστικά δεξιού Λαϊκού Κόμματος που ίδρυσε ο ίδιος. Το 2019, πολιτεύτηκε με το κόμμα Ευρωπαϊκή Αλληλεγγύη.

## Δολοφονία

Στις 30 Αυγούστου 2025, ο Παρουμπίι πυροβολήθηκε θανάσιμα στο Λβιβ. Οι πυροβολισμοί σημειώθηκαν γύρω στο μεσημέρι στην περιοχή Φρανκίβσκ, όταν ένας ένοπλος πυροβόλησε πολλές φορές εναντίον του. 

## Πολιτικές απόψεις
Ο Παρουμπίι, είναι γνωστός για τις εθνικιστικές του απόψεις καθώς και τις νεοναζιστικές του ρίζες. Έχει διαμαρτυρηθεί εναντίον του Ευρωκοινοβουλίου, λόγω της άρνησης του δεύτερου να αναγνωρίσει τον Ουκρανό συνεργάτη του Τρίτου Ράιχ, Στεπάν Μπαντέρα, ως «ήρωα». Είναι γνωστός αντικομμουνιστής και έχει υποστηρίξει σθεναρά ως ζήτημα «ασφαλείας» την «αποκομμουνιστικοποίηση» της Ουκρανίας. 

Ο Παρουμπί ήταν κατά των συμφωνιών του Μινσκ και αρνούνταν την τήρησή τους, θεωρώντας ότι η Ουκρανία πρέπει να αντιμετωπίζει την γειτονική Ρωσία μέσω στρατιωτικής ισχύος. Ήταν υποστηρικτής επίσης, της ένταξης της Ουκρανίας στο ΝΑΤΟ. Χαρακτήριζε τους Ρώσους υποστηρικτές της αυτονομίας σε Ντανιέσκ και Λουγκάνσκ ως «τρομοκράτες», ενώ θεωρούσε ότι η ουκρανική πλευρά δεν πρέπει να έχει καμία συνομιλία μαζί τους. Εφόσον προκλήθηκε στην συνέχεια ο ευρείας κλίμακας πόλεμος με την Ρωσία, ο Παρουμπίι δήλωνε αντίθετος με οποιαδήποτε διαπραγμάτευση, δηλώνοντας ότι μόνο έτσι θα διαλυθεί η (ενν. ρωσική) «αυτοκρατορία».

## Παραπομπές


## Εξωτερικοί σύνδεσμοι

* 

Κατηγορία:Ουκρανοί βουλευτές
Κατηγορία:Πρόεδροι του Ουκρανικού κοινοβουλίου
Κατηγορία:Απόφοιτοι του Πανεπιστημίου του Λβιβ